Page:The Lover's Songster; a New Song Book; Being a Choice Collection of Celebrated Love Songs WDL3360.pdf/14

 Auld Nature swears, the lovely dears, Her noblest work she classes, O; Her 'prentice han' she tried on man, An' then she made the lasses, O. Green grow &c.

H, where ha'e ye been a' day, my boy Tammy? Where ha'e ye been a' day, my boy Tammy? I've been by burn and flow'ry brae, Meadow green and mountain grey, Courting, o' this young thing, just come frae her mammy.

And where gat ye that young thing, my boy Tammy? And where gat ye that young thing, my boy Tammy? I gat her down in yonder howe, Smiling on a broomy knowe, Herding ae wee lamb and ewe for her poor mammy.

What said you to the bonny bairn, my boy Tammy? What said you to the bonny bairn, my boy Tammy? I prais'd her een, sae lovely blue, Her dimpled cheek and cherry mou'; I pree'd it aft as ye may trow—she said she'd tell her mammy.

I held her to my beating breast, my young, my smiling lammy; I held her to my beating breast, my young, my smiling lammy: I hae a house, it cost me dear, I've wealth o' plenishing and gear, Ye'se get it a', wer't ten times mair, gin ye will leave your mammy.